Ես տեսնում եմ հնարավորություն, որ Հայաստանը դառնա քիմիական արդյունաբերության կենտրոն: Տեսնում եմ նաեւ հնարավորություն, որ Հայաստանը կարող է ուղղակի առաջատարը լինել ինստիտուցիոնալ բարեփոխումների ասպարեզում, որովհետեւ ՀՀ-ն բավականին լուրջ արգելքներ հաղթահարեց՝ ԵՄ ասոցացման համաձայնագիրը նախաստորագրելու եւ Խորը ու համապարչփակ ազատ առեւտրի գոտու համաձայնագիրը ստորագրելու համար: Դա կատակ բան չէր: Մենք կարող ենք նաեւ առաջատարի դիրք ստանձնել տեղեկատվական տեխնոլոգիաների ասպարեզում: Կան նաեւ այլ ոլորտներ, որտեղ Հայաստանը կարող է իրացնել իր գիտական, մտավոր ներուժը: Դրա համար ջանքեր են պետք: Նպատակներ պետք է մշակվեն, ռազմավարություն: Սփյուռքը կարող է իր ներուժն օգտագործել մեծ շուկաներում, իսկ առանձին անհատներ արդեն քայլեր անում են: Լավ կլինի, որ դա համադրվի պետության ջանքերի հետ: